
PARLAMENTUL ROMÂNIEI

Camera Deputaţilor


	Comisia pentru administraţie publică, amenajarea teritoriului şi echilibru ecologic

Bucureşti, 29.10.2013
Nr. 4c-6/227
	Comisia juridică, de disciplină şi imunităţi
Bucureşti, 29.10.2013
Nr. 4c-11/681


Către, 

BIROUL PERMANENT AL 

CAMEREI DEPUTAŢILOR


Vă înaintăm, alăturat, raportul comun asupra proiectului de Lege privind transmiterea unui teren din administrarea Ministerului Mediului și Schimbărilor Climatice, prin Administrația Rezervației Biosferei "Delta Dunării", în administrarea Consiliului Judeţean Tulcea, trimis Comisiei pentru administraţie publică, amenajarea teritoriului şi echilibru ecologic şi Comisiei juridică, de disciplină şi imunităţi pentru examinare pe fond, în procedură de urgenţă, cu adresa nr. PL.x 161 din 27 mai 2013.

   PREŞEDINTE, 



        VICEPREŞEDINTE,
Marin ALMĂJANU


            Ciprian Nicolae NICA                                                               
Comisia pentru administraţie publică, amenajarea teritoriului şi echilibru ecologic

Telefon: 021.414.1125, 021.414.1126; Fax: 021.314.69.34; e-mail: cp06@cdep.ro

R A P O R T      C O M U N  

asupra proiectului de Lege privind transmiterea unui teren din administrarea Ministerului Mediului și Schimbărilor Climatice, prin Administrația Rezervației Biosferei "Delta Dunării"

În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic şi Comisia juridică, de disciplină şi imunităţi, au fost sesizate, prin adresa nr. PL.x 161 din 27 mai 2013, cu dezbaterea pe fond, în procedură de urgenţă, a proiectului de Lege privind transmiterea unui teren din administrarea Ministerului Mediului și Schimbărilor Climatice, prin Administrația Rezervației Biosferei "Delta Dunării", în administrarea Consiliului Județean Tulcea, înregistrat cu nr. 26/227/28.05.2013, respectiv cu nr.31/681/28.05.2013.
Potrivit prevederilor art. 75 din Constituţia României, republicată şi ale art. 92 alin. (9) pct. 2 din Regulamentul Camerei Deputaţilor, republicat, cu modificările ulterioare, Camera Deputaţilor este Cameră decizională.

Senatul, în calitate de prima Cameră sesizată, a adoptat proiectul de lege în şedinţa din 22 mai 2013.
La întocmirea prezentului raport Comisiile au avut în vedere avizul favorabil al Consiliului Legislativ (nr.119/04.03.2013).

Guvernul României a transmis un punct de vedere cu privire la iniţiativa legislativă prin care precizează că poate accepta trecerea terenului în suprafaţă de 15.000 mp situat în extravilanul comunei Murighiol, judeţul Tulcea, din administrarea Ministerului Mediului şi Schimbărilor Climatice prin Administraţia Rezervaţiei Biosferei „Delta Dunării” în administrarea Consiliului Judeţean Tulcea pentru realizarea obiectivului „Miniport în localitatea Murighiol”, numai în condiţiile de reglementare şi autorizare stabilite de Administraţia Rezervaţiei Biosferei „Delta Dunării” şi după îndeplinirea condiţiilor prezentate la pct. II din punctul de vedere nr.449/05.04.2013.

Proiectul de lege are ca obiect de reglementare transmiterea unei suprafeţe de teren de 15.000 mp, situat în comuna Murighiol, judeţul Tulcea, din domeniul public al statului şi din administrarea Ministerului Mediului şi Schimbărilor Climatice, prin Administraţia Rezervaţiei Biosferei „Delta Dunării”, în domeniul public al judeţului Tulcea şi în administrarea Consiliului Judeţean Tulcea, în vederea realizării, astfel cum rezultă din cuprinsul Expunerii de motive, a obiectivului de investiţii „Miniport în localitatea Murighiol” prevăzut la pct.60 al pct.B „Lista cuprinzând programele şi proiectele noi de investiţii în turism” din anexa nr.1 la Hotărârea Guvernului nr. 120/2010 privind aprobarea Listei cuprinzând programele şi proiectele de investiţii în turism şi a surselor de finanţare a documentaţiilor tehnice şi a lucrărilor de execuţie a programelor şi obiectivelor de investiţii în turism, precum şi pentru aprobarea criteriilor de eligibilitate a programelor şi proiectelor de investiţii în turism, cu modificările şi completările ulterioare.


În conformitate cu prevederile art. 61 şi 63 din Regulamentul Camerei Deputaţilor, republicat, Comisiile sesizate au examinat proiectul de lege în şedinţe separate.


Comisia juridică, de disciplină şi imunităţi a dezbătut această iniţiativă legislativă în data de 22 octombrie 2013. Din totalul de 27 de membri ai Comisiei au fost prezenţi la lucrări 26 de deputaţi. 

Comisia pentru administraţie publică, amenajarea teritoriului şi echilibru ecologic a examinat proiectul de lege în şedinţa din 29 octombrie 2013. La lucrările Comisiei au fost prezenţi 34 de deputaţi din totalul de 36 de membri ai Comisiei.
În conformitate cu prevederile art. 54 şi 55 din Regulamentul Camerei Deputaţilor, republicat, la lucrările Comisiei a participat în calitate de invitat, din partea Ministerului Mediului şi Schimbărilor Climatice, doamna Anne Jugănaru, secretar de stat.

În urma examinării proiectului de lege şi a opiniilor exprimate de către membrii Comisiilor, s-a hotărât, cu majoritate de voturi (5 voturi împotrivă), adoptarea proiectului de Lege privind transmiterea unui teren din administrarea Ministerului Mediului și Schimbărilor Climatice, prin Administrația Rezervației Biosferei "Delta Dunării", în administrarea Consiliului Judeţean Tulcea, cu amendamentele admise redate în Anexa la prezentul raport.
În raport cu obiectul şi conţinutul reglementării, iniţiativa legislativă face parte din categoria legilor organice.
	PREŞEDINTE
	SECRETAR

	Marin ALMĂJANU                                             
	Ion-Marcel CIOLACU


	                             VICEPREŞEDINTE
                          Ciprian Nicolae NICA                                                               
	SECRETAR 
Theodor Cătălin NICOLESCU


Consilier, Paul Şerban


  





Consultant, Ana Maria Szasz

AMENDAMENTE ADMISE
Anexa 
	Nr. crt.
	Text Senat
	Comisia juridică (autor amendament)
	Motivare

	1.
	Lege privind transmiterea unui teren din administrarea Ministerului Mediului şi Schimbărilor Climatice, prin Administraţia Rezervaţiei Biosferei „Delta Dunării”, în administrarea Consiliului Judeţean Tulcea
	Nemodificat
	

	2.
	Art. 1. – Prin derogare de la dispoziţiile art. 10 alin. (1) din Legea nr. 82/1993 privind constituirea Rezervaţiei Biosferei „Delta Dunării”, cu modificările şi completările ulterioare, se aprobă transmiterea terenului aflat în comuna Murighiol, judeţul Tulcea, având datele de identificare în anexa care face parte integrantă din prezenta lege, din administrarea Ministerului Mediului şi Schimbărilor Climatice, prin Administraţia Rezervaţiei Biosferei „ Delta Dunării”, în administrarea Consiliului Judeţean Tulcea, în vederea realizării investiţiei „Miniport în localitatea Murighiol”, prevăzut la pct. 60 al pct. B” Lista cuprinzând programele şi proiectele noi de investiţii în turism”, din anexa nr. 1 la Hotărârea Guvernului nr. 120/2010 privind aprobarea Listei cuprinzând programele şi proiectele de investiţii în turism şi a surselor de finanţare a documentaţiilor tehnice în turism, precum şi pentru aprobarea criteriilor de eligibilitate a programelor şi proiectelor de investiţii în turism, cu modificările şi completările ulterioare. 
	Nemodificat
	

	3.
	Art. 2. - Predarea-preluarea suprafeţei prevăzute la art. 1 se face pe bază de protocol încheiat între părţi, în termen de 45 de zile de la data intrării în vigoare a prezentei legi.
	Nemodificat
	

	4. 
	Art. 3.- În situaţia în care, în termen de 4 ani de la data intrării în vigoare a prezentei legi, nu se realizează investiţia prevăzută la art. 1, imobilul revine în administrarea Ministerului Mediului şi Schimbărilor Climatice, prin Administraţia Rezervaţiei Biosferei „Delta Dunării”.
	Art. 3.- În situaţia în care, în termen de 4 ani de la data intrării în vigoare a prezentei legi, nu se realizează investiţia prevăzută la art. 1, imobilul revine, de drept, în administrarea Ministerului Mediului şi Schimbărilor Climatice, prin Administraţia Rezervaţiei Biosferei „Delta Dunării”.

Autor: Comisia juridică, de disciplină şi imunităţi
	


Anexă
Datele de identificare

a terenului care se transmite din administrarea Ministerului Mediului şi Schimbărilor Climatice, prin Administraţia Biosferei Rezervaţiei „Delta Dunării”, în administrarea Consiliului Judeţean Tulcea

	Locul unde este situat terenul
	Persoana juridică de la care se transmite terenul
	Persoana juridică la care se transmite terenul
	Caracteristicile tehnice ale terenului
	Nr. MFP

Cod de clasificaţie

	Comuna Murighiol, judeţul Tulcea 
	Ministerul Mediului şi Schimbărilor Climatice – CUI 16335444, prin Administraţia Biosferei Rezervaţiei „Delta Dunării” – CUI 3722040
	Consiliul Judeţean Tulcea
	Suprafaţa terenului – 15.000 mp Amplasamentul terenului – Tarlaua nr. 52, parcela nr. 374, Carte Funciară nr. 31153
	Nr. MFP – 108436 parţial

- cod de clasificaţie 8.08.01

